ສະພາຣັດເຊຍລົງຄະແນນສຽງ ກ່ຽວກັບສົນທິສັນຍາ START ໃນວັນສຸກມື້ນີ້
ແຕ່ບໍ່ຄາດວ່າ ຣັດເຊຍຈະໃຫ້ການອະນຸມັດ ຂັ້ນສຸດທ້າຍ ຕໍ່ສົນທິສັນຍາ START ຈົນກວ່າປີໜ້າ.
ມີກຳນົດວ່າ ສະພາແຫ່ງຊາດຂອງຣັດເຊຍຈະໃຫ້ການ ອະນຸມັດໃນຂັ້ນຕົ້ນ ຕໍ່ສົນທິສັນຍາຫຼຸດກຳລັງອາວຸດນິວ ເຄລຍ ຄັ້ງປະວັດສາດກັບສະຫະລັດໃນວັນສຸກມື້ນີ້ແຕ່ ກໍເຕືອນວ່າການໃຫ້ສັດຕະຍາບັນຂັ້ນສຸດທ້າຍອາດຍັງ ເປັນໄປຍັງບໍ່ໄດ້ ຈົນເທົ່າປີໜ້າ ປະທານສະພາຕໍ່າຂອງຣັດເຊຍ ທ່ານ Boris Gryzlov ກ່າວວ່າສະພາຕໍ່າ Duma ຂອງຣັດເຊຍຈະລົງຄະແນນ ສຽງໃນວັນສຸກມື້ນີ້ ຖ້າສົນທິສັນຍາສະບັບທີ່ຖືກຮັບຜ່ານ ໂດຍສະພາສູງຂອງສະຫະລັດບໍ່ໄດ້ມີການປ່ຽນແປງເນື້ອ ໄນ ສົນທິສັນຍາດັ່ງກ່າວນີ້ຈຳເປັນຈະຕ້ອງໄດ້ຮັບການອະນຸມັດໃນການອ່ານ 3 ຄັ້ງຢູ່ໃນສະພາ ຕໍ່າ Duma ຂອງຣັດເຊຍ ທ່ານ Konstantin Kosachev ສະມາຊິກອະວຸໂສທ່ານນຶ່ງຂອງສະພາຕໍ່າຣັດເຊຍກ່າວ ວ່າ ການດຳເນີນງານເພີ່ມຕື່ມ ກ່ຽວກັບສົນທິສັນຍາສະບັບນີ້ ຍັງຈະດຳເນີນຕໍ່ໄປ ເວລາ ສະພາ Duma ເລີ້ມປະຊຸມກັນອີກໃນເດືອນມັງກອນ ໄດ້ມີການອ້າງຄຳເວົ້າຂອງທ່ານທີ່ກ່າວວ່າ ສົນທິສັນຍາ START ດັ່ງທີ່ໄດ້ມີການລົງຄະ ແນນສຽງຮັບຮອງເອົາ ໂດຍສະພາສູງສະຫະລັດນັ້ນ ໄດ້ບັນຈຸຄຳອະທິບາຍຈຳນວນນຶ່ງ ທີ່ຈຳເປັນຈະຕ້ອງໄດ້ສຶກສາ ແລະມີການສະແດງຄວາມເຫັນປະກອບ ຂອງສະມາຊິກສະ ພາຣັດເຊຍ ສ່ວນປະທານສະພາສູງຂອງຣັດເຊຍທ່ານ Sergei Mironov ກ່າວຕໍ່ອົງການຂ່າວ Itar- Tass ຂອງຣັດເຊຍວ່າ ທາງສະພາສູງກໍຈະລົງຄະແນນສຽງໃນວັນສຸກມື້ນີ້ຄືກັນ ຖ້າສະ ພາຕໍ່າຫຼື Duma ໃຫ້ການອະນຸມັດຕໍ່ສົນທິສັນຍາສະບັບນີ້ ສະພາສູງຂອງສະຫະລັດ ໄດ້ລົງຄະແນນສຽງ 71 ຕໍ່ 26 ເຫັນພ້ອມ ກັບສົນທິສັນຍາ ສະບັບນີ້ ຊຶ່ງເປັນທີ່ຮູ້ກັນ ໃນນາມສົນທິສັນຍາຫຼຸດກຳລັງອາວຸດຍຸດທະສາດ ໃນມື້ວັນ ພຸດຜ່ານມາ